கேள்வி: அரேபியன் ஓரிக்ஸ் - உடற்கூறியல் மற்றும் உருவவியல் பற்றி விளக்கவும்.
பதில்: படிமம்:Reem-Lavan001.jpg உள்ள யோத்வதா ஹை-பார் இயற்கை காப்பகத்தில்]] அரேபியன் ஓரிக்ஸ் நிற்கும்போது தோள்வரை சுமார் 1 மீ (3.3 அடி) உயரம் இருக்கும். இதன் எடை சுமார் 70 கிலோ (150 எல்பி) வரை இருக்கும். இதன் உடல் வெண்மை நிறமானதாகும். உடலின் அடிப்பகுதி மற்றும் கால்கள் பழுப்பு நிறத்தில் இருக்கும். மேலும் தலை கழுத்து, நெற்றியில், மூக்கில், கண் பகுதி முழுவதும் கொம்பிலிருந்து வாய் வரையிலான இடத்தில் கருப்பு பட்டைகள் உண்டு. இரு பாலித்தவைக்கும் நீளமான, நேராக அல்லது சற்று வளைந்த, வளையங்கள் கொண்ட கொம்புகள் உண்டு. அவை நீளமானவை. அரேபியன் ஓரிக்ஸ்கள் பகலில் மணற் குன்றின் சரிவில் வெயில் படாத இடத்தில் படுத்து ஓய்வெடுக்கின்றன. இவை மழைப்பொழிவைக் கண்டறிந்து அதை நோக்கி நகரக் கூடியவை. அதாவது இவை பெரிய அளவிலான எல்லைப் பகுதிகளைக் கொண்டுள்ளன; ஓமானில் ஒரு மந்தை க்கும் அதிகமான பரப்பளவில் வாழக்கூடியதாக இருக்கும். மந்தைகளில் இரு பாலினத்தைச் சேர்ந்தவையாகவும், பொதுவாக இரண்டு முதல் 15 மறிமான்கள் வரை இருக்கும். இருப்பினும் ஒரு மந்தையில் 100 வரையிலான மறிமான்கள் இருப்பதாகக் கூறப்படுகிறது. அரேபியன் ஓரிக்ஸ்கள் பொதுவாக ஒன்றுக்கொன்று சண்டையிடுவது இல்லை. இது மந்தையில் அமைதி நிலவ வழிசெய்கிறது. அரேபியன் ஓரிக்களை இரைகௌவல் மனிதர்களுக்கு அடுத்து ஓநாய்கள் மட்டுமே உள்ளன. காடுகளிலும், பாதுகாப்பாக வளர்க்குமிடங்களிலும் அரேபியன் ஓரிக்ஸ்கள் 20 ஆண்டுகள் வரை உயிர் வாழ்கின்றன. வறட்சி காலங்களில், ஊட்டக்குறை மற்றும் நீர்ப்போக்கு ஆகியவற்றால் இவற்றின் ஆயுட்காலம் கணிசமாகக் குறையலாம். ஆண் மான்களுக்கு இடையேயான சண்டை, பாம்புக்கடி, நோய், வெள்ளத்தின் போது நீரில் மூழ்குதல் ஆகியவை இவற்றின் மரணத்திற்கான பிற காரணங்களாகும்.
கேள்வி: அரேபியன் ஓரிக்ஸ் - உணவு பற்றி நீங்கள் என்ன அறிந்துள்ளீர்கள்?
பதில்: அரேபியன் ஓரிக்ஸின் உணவில் முக்கியமாக பொவேசி உள்ளன. ஆனால் இவை மொட்டுகள், மருத்துவ மூலிகைகள், பழம், கிழங்குகள், வேர்கள் உள்ளிட்ட பல்வேறு வகையான தாவரங்களையும் அவற்றின் பகுதிகளையும் சாப்பிடுகின்றன. அரேபியன் ஓரிக்ஸின் மந்தைகள் எப்போதாவது மழைப் பெய்யும் பகுதியை நோக்கி நகர்ந்து அங்கு வளரும் புதிய தாவரங்களை சாப்பிடுகின்றன. இவற்றால் தண்ணீர் இல்லாமல் பல வாரங்கள் இருக்க முடியும்.
கேள்வி: அரேபியன் ஓரிக்ஸ் - நடத்தை பற்றி தகவல் சொல்.
பதில்: அரேபியன் ஓரிக்ஸ் அதன் வாழ்விடத்தில் அல்லது உணவுக்காக அலையாமல் ஓய்வெடுக்கும் நேரத்தில் புதர்கள் அல்லது மரங்களின் கீழ் மென்மையான நிலத்தில் ஆழமற்ற பள்ளங்களை தோண்டி அதில் படுத்துக் கொள்கிறது. இவை தொலைவில் பெய்யும் மழைப்பொழிவை இங்கிருந்தே கண்டு புதிய தாவர வளர்ச்சி ஏற்படும் பகுதியின் திசையை நோக்கிக் செல்லும் தன்மையைக் கொண்டுள்ளன. ஒரு மந்தையிலுள்ள மான்களின் எண்ணிக்கை பெரிதும் மாறுபடும் (எப்போதாவது 100 வரை பதிவாகும்), ஆனால் சராசரியாக 10 அல்லது அதற்கும் குறைவாகவே இருக்கும்.Leu, H. (2001) [http://animaldiversity.ummz.umich.edu/site/accounts/information/Oryx_leucoryx.html "Oryx leucoryx"] (On-line), Animal Diversity Web.
கேள்வி: அரேபியன் ஓரிக்ஸ் - பாலைவன சூழலுக்கான தகவமைப்புகள் என்பது என்ன?
பதில்: அரேபியன் ஓரிக்ஸ் அதன் உடலியல் மற்றும் நடத்தையை ஆண்டின் வெவ்வேறு காலத்துக்கு ஏற்ப மாற்றி, உணவும், நீரும் குறைவாக இருக்கும் காலங்களில் உயிர்வாழ்வதற்கான சாத்தியத்தை அதிகரித்துக் கொள்கின்றன. கோடைக் காலத்தில், இவை வாழும் பாலைவனச் சூழல்களில் பொதுவாக வறட்சி இருக்கும் போது, அரேபியன் ஓரிக்ஸ் பகலில் நிழல் தரும் மரங்களுக்கு அடியில் முற்றிலும் செயலற்ற நிலையில் கிடப்பதனாலும். இரவில் சிறிய எல்லைப் பகுதிகளில் தீவனம் தேடுவதன் மூலமும் இது வளர்ச்சிதை மாற்றத்தை வெகுவாக குறைத்துக் கொள்கிறது. பகல் வெப்பத்தின் போது இதன் உடல் வெப்பநிலையை அதிகரிக்க விடுவதன் மூலம், உடலைக் குளிர்விக்க உடலில் உள்ள நீர்சத்தை குறைவாகவே ஆவியாக்குகிறது. இதனால் உடலில் உள்ள நீரை மிகுதியாக தக்கவைத்துக் கொள்கிறது. பின்னர் இரவில் வீசும் குளிர்ந்த இரவு காற்றினால் உடல் வெப்பநிலையை சாதாரண நிலைக்கு மீண்டும் குறைத்துக் கொள்கிறது.
கேள்வி: அரேபியன் ஓரிக்ஸ் - மனிதர் வாழ்வில் பற்றி தகவல் சொல்.
பதில்: படிமம்:South_Arabian_-_Fragment_of_a_Frieze_with_an_Ibex_and_Oryxes_-_Walters_2138.jpg துண்டில், சாய்ந்திருக்கும் ஐபெக்ஸ் காட்டாடு மற்றும் மூன்று அரேபியன் ஓரிக்ஸ்சின் தலைகளை சித்தரிக்கபட்டுள்ள. ஐபெக்ஸ் மான் தென் அரேபியாவில் மிகவும் புனிதமான விலங்குகளில் ஒன்றாகும், அதே நேரத்தில் ஓரிக்ஸ் மான் அத்தர் கடவுளுடன் தொடர்புடையது. இந்த சிறபத்தின் காலம் கிமு 5 ஆம் நூற்றாண்டு.]] அரேபியன் ஓரிக்ஸ் யோர்தான், ஓமன், ஐக்கிய அரபு அமீரகம், பகுரைன், கத்தார் ஆகியவற்றின் தேசிய விலங்கு ஆகும். அரேபியன் ஓரிக்ஸ் என்பது அரேபிய தீபகற்பத்தில் உள்ள பல வணிக நிறுவனங்களின் பெயராகும், குறிப்பாக அல் மஹா ஏர்வேஸ் மற்றும் அல் மஹா பெட்ரோலியம் போன்றவை இப்பயரைப் பயன்படுத்துகின்றன. 2006 ஆம் ஆண்டு தோகாவில் 2006 ஆசிய விளையாட்டுப் போட்டிகள் அதிகாரப்பூர்வ விளையாட்டு சின்னமாக "ஓரி" என்று பெயரிடப்பட்ட கத்தார் ஓரிக்ஸ் தேர்ந்தெடுக்கப்பட்டது. மேலும் மத்திய கிழக்கு விமான நிறுவனமான கத்தார் ஏர்வேஸ் சொந்தமான விமானங்களின் வால் பகுதியில் அதன் படம் இடமெபெற்றது.
கேள்வி: அரேபியன் ஓரிக்ஸ் - யூனிகார்ன் தொன்மம் குறித்து விரிவாக சொல்லுங்கள்.
பதில்: ஒற்றைக் கொம்பு கொண்ட கொம்புக் குதிரை குறித்த கதை ஒரு கொம்பை இழந்த ஓரிக்சை அடிப்படையாகக் கொண்டது. அரிசுட்டாட்டில் மற்றும் மூத்த பிளினி ஆகியோர் ஓரிக்சை யூனிகார்னின் "முன்மாதிரி" என்று கருதினர். சில கோணங்களில் பார்க்கும் போது, ஓரிக்சின் இரண்டைக் கொம்புகளுக்கு பதிலாக ஒற்றைக் கொம்பு இருப்பதாகத் தோன்றலாம், மேலும் இதன் கொம்புகள் ஏதாவது ஒரு காரணத்தினால் உடைந்தால் மீண்டும் வளர முடியாத தன்மைக் கொண்டவை. இதனால் அரேபியன் ஓரிக்ஸ் அதன் கொம்புகளில் ஒன்றை இழந்தால், அது தன் வாழ்நாள் முழுவதும் ஒற்றைக் கொம்புடன்மட்டுமே இருக்கும்.
கேள்வி: அரேபியன் ஓரிக்ஸ் - பாதுகாப்பு என்பது என்ன?
பதில்: படிமம்:Arabian_Oryx_(8454554499).jpg கிழக்குப் பகுதியில் உள்ள அல் ஐன் உயிரியல் பூங்காவில்.]] பீனிக்ஸ் விலங்குக்காட்சிசாலை மற்றும் லண்டனின் விலங்கினங்கள் மற்றும் தாவர பாதுகாப்பு சங்கம் (தற்போது விலங்கினங்கள் மற்றும் ஃப்ளோரா இன்டர்நேஷனல் ), இயற்கைக்கான உலகளாவிய நிதியம் நிதி உதவியுடன், அரேபியன் ஓரிக்சை அழிவிலிருந்து காப்பாற்றிய பெருமைக்குரியது. 1962 ஆம் ஆண்டில், இந்த குழுக்கள் பீனிக்ஸ் மிருகக்காட்சிசாலையில், சில நேரங்களில் " ஓரிக்ஸ் நடவடிக்கை" என்று குறிப்பிடப்படும் காப்புப் பணிகள் துவங்கின.[https://web.archive.org/web/20080731235200/http://www.oryxoman.com/timeline/htmlconsole.htm The Arabian Oryx Project – Timeline]. oryxoman.com[http://www.phoenixzoo.org/learn/conservation_efforts_detail.aspx?ARTICLE_ID=100321 Phoenix Zoo Species Survival Plan] . இதில் ஒன்பது விலங்குகள் கொண்ட மந்தையைக் கொண்டு தொடங்கி, பீனிக்ஸ் விலங்கு காட்சி சாலையில் 240 பிறப்புகள் வெற்றிகரமாக உண்டாயின. பீனிக்ஸ் நகரிலிருந்து, அரேபியன் ஓரிக்ஸ்கள் மற்ற உயிரியல் பூங்காக்களுக்கு புதிய மந்தைகளைத் உருவாக்க அனுப்பப்பட்டன. 1968 ஆம் ஆண்டில், ஐக்கிய அரபு அமாரகத்தைச் சேர்ந்த சேக் சயித் பின் சுல்தான் அல் நகியான், வனவிலங்குகள், குறிப்பாக அரேபிய ஓரிக்ஸ் போன்ற குளம்பிகள் மீது அக்கறை கொண்டு, அவற்றைப் பாதுகாக்க அல் ஐன் உயிரியல் பூங்காவை நிறுவினார். அரேபியன் ஓரிக்ஸ்கள் 1972 இல் அதன் பாரம்பரிய வாழிடங்களில் வேட்டையாடப்பட்டு அற்றுவிட்டன. 1980 வாக்கில், விலங்கு காட்சி சாலைகளில் வளர்க்கபடும் அரேபியன் ஓரிக்சின் எண்ணிக்கை அதிகரித்து. இதனால் இவை மீண்டும் வனங்களில் அறிமுகப்படுத்தபட்டன. சான் டியாகோ காட்டு விலங்கு பூங்காவில் இருந்து அரேபியன் ஓரிக்ஸ்களைக் கொண்டு ஓமானில் மறு அறிமுக முயற்சி மேற்கொள்ளபட்டது. ஓமானில் இவற்றின் எண்ணிக்கை குறைவாக இருந்தாலும், இப்போது சவூதி அரேபியா மற்றும் இஸ்ரேல் பாலைவனங்களில் இந்த மான்கள் உள்ளன. . சவூதி அரேபியாவில் 2,000 கிமீ 2 அதிகமான பரப்பளவைக் கொண்ட ஒரு பெரிய, வேலியிடப்பட்ட காப்பகமான மஹாசத் அஸ்-சைட் பாதுகாக்கப்பட்ட பகுதியில் மிகப்பெரியருமளவிலான எண்ணிக்கையில் இந்த மான்கள் உள்ளன. 2011 சூனில், அரேபியன் ஓரிக்ஸ் பன்னாட்டு இயற்கை பாதுகாப்பு சங்கத்தின் செம்பட்டியல் அழிவாய்ப்பு இனமாக மீண்டும் பட்டியலிடப்பட்டது. 4 திசம்பர் 2020 நிலவரப்படி 1,200 க்கும் மேற்பட்ட அரேபியன் ஓரிக்ஸ்கள் காடுகளில் வாழ்வதாக பன்னாட்டு இயற்கை பாதுகாப்பு சங்கம் மதிப்பிட்டுள்ளது. 6,000–7,000 வரையிலான இந்த மான்கள் உலகளவில் உயிரியல் பூங்காக்கள், பாதுகாப்பிடங்கள் மற்றும் தனியார் வளர்ப்பிடங்களில் வளர்க்கபட்டு வருகின்றன. இவற்றில் சில, சிரியா (அல் தலிலா), பகுரைன், கத்தார், ஐக்கிய அரபு அமீரகம் உள்ளிட்ட நாடுகளில் பெரிய, வேலிகள் இடப்பட்டு பாதுகாக்கபட்ட திறந்த வெளி இடங்களில் உள்ளன. காடுகளில் அழிந்துவிட்டதாக பட்டியலிடப்பட்ட பின்னர், பன்னாட்டு இயற்கை பாதுகாப்பு சங்கத்தால் அழியவாய்ப்பு இனமாக மறுவகைப்படுத்தபட்டது இதுவே முதல் முறை. 28, சூன், 2007 அன்று, ஓமானின் அரேபியன் ஓரிக்ஸ் சரணாலயம் ஐக்கிய நாடுகள் கல்வி, அறிவியல், பண்பாட்டு நிறுவனம் உலகப் பாரம்பரியக் களம் இருந்து நீக்கப்பட்ட முதல் தளமாகும். இதற்கு யுனெஸ்கோவின் காரணம், ஓமன் அரசாங்கம் இத்தளத்தின் 90% பகுதியை எண்ணெய் ஆய்வுக்காக திறக்க முடிவு செய்தது ஆகும். இந்த தளத்தில் உள்ள அரேபியன் ஓரிக்ஸ் மான்களின் எண்ணிக்கை 1996 இல் 450 இல் இருந்து 2007 இல் 65 ஆகக் குறைந்துவிட்டது. இப்போது, நான்குக்கும் குறைவான இனப்பெருக்க தகுதிவாய்ந்த இணைகள் தளத்தில் உள்ளன.
கேள்வி: அரேபியன் ஓரிக்ஸ் - காட்சியகம் பற்றி நீங்கள் என்ன அறிந்துள்ளீர்கள்?
பதில்: படிமம்:Arabian oryx, Abu Dhabi, WesternRegion.jpg|அபுதாபியின் மேற்குப் பகுதியில் படிமம்:Oryx leucoryx Dvur zoo 3.jpg|செக் குடியரசு ஊரு கிராரவவ உயிரியல் பூங்காவில் படிமம்:Arabian orix .JPG|இஸ்ரேல் ஆண்டலோ பிராஞ்ச் யோத்வதா ஹை-பார் இயற்கை காப்பகத்தில்